《黄岩王玫伯同年后雕草堂落成寄诗索和次韵答之 其二》
清代·黄绍弟

沧桑饱阅如传舍，莽荡乾坤一叶身。杜老万间思突兀，放翁干步爱嶙峋。

手编诗集还题晋，口授经文未毁秦。闻道草堂无俗客，哦松来伴岁寒人。

作者简介：黄绍弟，字叔颂，号缦庵，瑞安人。光绪庚寅进士，改庶吉士，授编修。历官湖北候补道。有《缦庵遗稿》。